Ilhom Moʻminjonov. Ilhom Moʻminjonov Ibrohimovich (1979-yil 21-yanvar; Oʻzbekiston SSR, SSSR) – oʻzbekistonlik sobiq futbolchisi, hujumchi pozitsiyasida oʻynagan. Futbolchilik faoliyatini yakunlaganidan soʻng futbol jamoalarida murabbiy bilan shugʻillangan. Tarjimai holi. Mehnat faoliyatini 1998-yilda Toshkent MHSK (Markaziy harbiy sport klubi)da boshlagan. Keyingi toʻrt mavsumni Toshkentning „Traktor“ jamoasida oʻtkazgan. Yana bir mavsum Namanganning „Navbahor“ jamoasida toʻp surgan. Yana ikki mavsum Toshkentning „Traktor“ jamoasida oʻynay boshlagan. 2006- va 2007-yillarda Toshkentning „Lokomotiv“ va „Toshkent Quruvchi“ (klub nomi 2008-yilda „Bunyodkor“ deb oʻzgartirilgan) jamoalarida oʻynagan. 2007-yilda „Quruvchi“da Oʻzbekiston Oliy ligasi toʻpurari boʻlgan va oʻsha mavsumda Oʻzbekiston chempionati va kubogi kumush medallarini qoʻlga kiritgan. 2001-yilda Oʻzbekiston milliy terma jamoasida ikkita (Birlashgan Arab Amirliklari va Xitoy terma jamoalariga qarshi); 2007-yilda Estoniya terma jamoasiga qarshi bittadan oʻyin oʻtkazgan. Murabbiylik faoliyati. Futbolchilik faoliyatini yakunlagach, murabbiylik faoliyatini boshlagan. Ikki yil davomida Toshkentning „NBU-Osiyo“ (Toshkentning sobiq oʻzbek futbol klubi, Oʻzbekiston Milliy banki jamoasi)klubini, 2013-yilda „Paxtakor-2“ jamoasini boshqargan. 2014-yilda Oʻzbekiston yoshlar terma jamoasi murabbiylar shtabi aʼzosi boʻlgan. 2016-yilda Toshkentning „Paxtakor“ klubi zaxira jamoasi va „Paxtakor-2“ klubini boshqargan. 2016—2018-yillarda Namanganning „Navbahor“ klubi bosh murabbiyi, 2019-yilning yanvar oyidan „Surxon Termiz“ jamoasiga bosh murabbiy etib tayinlangan, biroq fevral oyida u besh yilga diskvalifikatsiya qilingan. 2020-yilgi mavsumda „Surxon“ jamoasi kafilligi ostida, OʻFA Etika qoʻmitasi qaroriga koʻra diskvalifikasiyasi 2020-yilning 31-dekabriga qadar etib belgilangan. 2021-yilgi mavsumda diskvalifikatsiya muddati yakunlanganidan soʻng Fargʻonaning „Neftchi“ jamoasi bilan toʻrt yillik shartnoma imzoladi. Dastlabki mavsumidayoq Fargʻona jamoasi Oʻzbekiston Pro ligasidan, Oʻzbekiston Superligasiga qaytardi. 2022-yilgi masvumda „Neftchi“ jamoasining Oʻzbekiston Superligasidagi natijalari yomonligi sababli yoz oyida bosh murabbiylikdan ozod qilingan.